ועדת הכלכלה, כנסת 17, פרוטוקול מספר 696, 2008-10-27 12:00

ישראל חסון: אנחנו רוצים להבין את ההיבט התקציבי של העניין הזה, בהתייחס להתחייבות השר בפורום כאן.

ישראל חסון: תמר, תסלחי לי אבל הדיון על הייעוד – בואי נשים אותו כרגע כנתון שכולנו מכירים בערכו.

ישראל חסון: גיא סמט: ב- 20 ביוני ועדת הכלכלה מאשרת תקציב בהיקף של 38 מיליון שקלים לנושאים הבאים: פרויקט מחזור פסולת בנייה – התקציב שאושר הוא 3 מיליון שקל.

ישראל חסון: היינו אמורים לסייע לרשויות מקומיות כאשר יש אלף יחידות דיור בשטחן, לנסות להקים מרכז מחזור.

ישראל חסון: פרסמנו קול קורא יחד עם התאחדות הקבלנים.

ישראל חסון: לא קיבלנו הצעות, לא הגענו לידי מימוש.

ישראל חסון: אנחנו לא צופים איזשהו מימוש לרעיון שרצינו לבצע, ונשארנו עם יתרה של 3 מיליון שקל.

ישראל חסון: מימון תשתיות לטיפול בפסולת בניין.

ישראל חסון: בסך הכול מדובר בשלושת הסעיפים הבאים על כ- 10 מיליון שקל, כשהייעוד שלהם היה לטפל ברשויות מקומיות שבהן יש בעיות של פסולת בניין, כפי שהזכירה היועצת המשפטית – רשויות חלשות בעיקר.

ישראל חסון: הרשויות שקיבלו הן חלקן רשויות מיעוטים שבהן יש היקפים של בעיות מאוד קשות של פסולת בניין.

ישראל חסון: בסך הכול, אנחנו נרצה מתוך תקציב של כ- 10 מיליון שקל – 7 מיליון שקל.

ישראל חסון: התחייבנו עליו, הפרויקטים בביצוע, ונרשמו התחייבויות.

ישראל חסון: נשארנו עם יתרה של 3 מיליון שקל.

ישראל חסון: תמיכה ברשויות – קול קורא של קרן הניקיון.

ישראל חסון: יש קול קורא שהקרן פרסמה מעת לעת בנושא תמיכה ברשויות מקומיות כדי לעודד פרויקטים של ניקיון.

ישראל חסון: ביקשנו לתגבר את תקציב הקרן המקורי הבסיסי בעוד 5 מיליון שקל; תוגברנו בעוד 5 מיליון שקל ונשארנו עם יתרה של 1.3 מיליון שקל פנויים.

ישראל חסון: פרויקט חוף נקי הוא פרויקט שבו אנחנו תומכים ברשויות המקומיות לניקוי החופים הבלתי מוכרזים.

ישראל חסון: הפרויקט מבוצע.

ישראל חסון: יש לנו בעיה אפילו של תקציב לשנה הבאה, אבל אין לנו בעיה של ביצוע שם.

ישראל חסון: פעולות ליישום חוק הפיקדון – ביקורת ומחשוב, זה בהתאם לרוח החוק – חצי מיליון שקל- אנחנו מבצעים את הביקורת שאנחנו אמורים לבצע.

ישראל חסון: פעולות ליישום חוק הפיקדון – תמיכה ברשויות המקומיות לחינוך – יש 5 מיליון שקל, אנחנו מנצלים אותם ואנחנו מוסיפים כספים לטובת העניין מהיטל ההטמנה.

ישראל חסון: אגב, נשאלתי על-ידי המנכ"ל אתמול לגבי כלובי המחזור – שאפשר להגיד שהם גם חלק מהחוק – אנחנו מייעדים תקציב מהיטל ההטמנה, שבו יש לנו כסף.

ישראל חסון: הוא גם כן תקציב מיועד וסגור, ואנחנו תומכים ולא לוקחים את זה מכאן כי שם יש לנו יתרות עוד יותר גדולות.

ישראל חסון: פעולות ליישום חוק הפיקדון – תמיכה ברשויות מקומיות להקמת מרכזי מחזור עירוניים – אושרו לנו 5 מיליון שקל.

ישראל חסון: מצאנו מקורות אחרים מתוך המשרד; אנחנו לא ששים לנצל את התקציב הזה.

ישראל חסון: תקציבי הקרנות אלה תקציבים שיכולים לעבור אתנו משנה לשנה, ולא הניוד המקורי שלהם, כפי שהזכרת.

ישראל חסון: לכן, אנחנו מעדיפים – כאשר יש לנו כסף מהמשרד – לנצל את זה ממקורות אחרים, וכך עשינו גם בנושא הזה, על-אף שזה dedicated לחוק הפיקדון.

ישראל חסון: פעולות ליישום חוק הפיקדון – תמיכה במחזור מכלי משקה: הזכרנו את המכלים, שאנחנו ממשיכים השנה לתמוך בהם לא מתקציב הפיקדון אלא מאותו תקציב של קרן הניקיון, היטל ההטמנה.

ישראל חסון: התקציב הזה נוצל במלואו.

ישראל חסון: פעולות ליישום חוק הפיקדון – רכישת ציוד ושירותים: אושרו לנו 3 מיליון שקל, ניצלנו 2 מיליון, נשארנו עם יתרה של מיליון שקל.

ישראל חסון: ביצוע החלטות ממשלה – ישנה החלטה על מפעלי הפלדה בצפון, באזור עכו.

ישראל חסון: יש שם הרים של פסולת שננטשו, ואנחנו נשארנו שם עם איזושהי בעיה.

ישראל חסון: יש כונס נכסים למפעל.

ישראל חסון: מיליון וחצי שקל המשרד התחייב בהחלטת הממשלה כדי לנסות להזיז את תהליך הניקוי שם; אנחנו העברנו התחייבות, אני מקווה שזה גם יבוצע ונוכל לשלם, אבל מבחינה כספית אנחנו מחויבים על התקציב הזה.

ישראל חסון: סך הכול, התקציב שאושר הוא 38 מיליוני שקלים, מתוכו מה שניצלנו זה 29 מיליוני שקלים.

ישראל חסון: יש עוד יתרה של 4.3 - - - אתי בנדלר: כשאתה מדבר על תקציב שאושר בסך 38 מיליוני שקלים, האם אתה יכול להבהיר שוב האם מדובר אך ורק מהסכום שמנוהל בחשבון נפרד - - גיא סמט: כן.

ישראל חסון: אתי בנדלר: - - סכומים שנגבים מכוח חוק הפיקדון?

ישראל חסון: הוועדה אישרה 38 מיליוני שקלים?

ישראל חסון: גיא סמט: כן.

ישראל חסון: אתי בנדלר: ויש עוד את הרזרבה של השלושים ומשהו מיליוני שקלים?

גיא סמט: כן, נגיע אליה.

גיא סמט: בסך הכול, התקציב שקיים היום בקרן הוא 69 מיליוני שקלים; מתוך ה-69 מיליוני שקלים אנחנו מדברים על 38 מיליוני שקלים.

גיא סמט: היו"ר ישראל חסון: זה אותו מספר מלפני שנה.

גיא סמט: גיא סמט: נכון.

גיא סמט: הכנסות אמורות להיכנס לקראת סוף שנה.

גיא סמט: שירה יצחקי: היה כבר ביצוע, ושילמנו כספים.

גיא סמט: גיא סמט: יש גם הכנסות וגם הוצאות.

גיא סמט: יש כספים שהתחייבנו עליהם גם בעבר; גם ב- 2005 הוצאנו כספים לטובת חוק הפיקדון, ויש התחייבויות פתוחות שאנחנו חייבים.

גיא סמט: היו"ר ישראל חסון: לפי המספר הזה, אין לנו שיפור בתחום האיסוף והמחזור.

גיא סמט: לטעמי לפחות – אינני יודע איך לקשור - - - היו"ר ישראל חסון: הדלתא היא על אותו מספר והסכום הוא קבוע.

גיא סמט: לפני שנה היית ב- 69 מיליון, השנה אתה ב-69 מיליון.

גיא סמט: גיא סמט: זה אומר שההוצאות וההכנסות שלי הן זהות.

גיא סמט: היו"ר ישראל חסון: דרך אגב, נשארה לך יתרה מצטברת של 9 מיליון שקלים, שהיא פחות מאשר היית אמור לנצל, זאת אומרת שהאיסוף שלך עוד ירד.

גיא סמט: גיא סמט: להבנתי לפחות, האיסוף לא כל כך קשור לכספים.

גיא סמט: ההכנסות שנכנסות לחוק הפיקדון נכנסות במקרה שהתאגיד משלם קנס.

גיא סמט: לאה ורון: בגין אי-איסוף.

גיא סמט: אני לא עוסק בנושא הזה ביום-יום, אבל התאגיד - אחוזי המחזור, יעדי המחזור שלו, שונו, כך שלא נתקבלו קנסות בשנים האחרונות באופן משמעותי.

גיא סמט: אתי בנדלר: גם לא יקבלו כיוון שלא מעודדים את המחזור, ויורידו את יעדי האיסוף.

גיא סמט: שי אביטל: אבל תפרידי את זה.

גיא סמט: זה נושא בפני עצמו.

גיא סמט: לאה ורון: לא, זה לא נושא בפני עצמו.

גיא סמט: בהחלט לא.

גיא סמט: ואתם תגיעו בתחילת דצמבר – שלא לומר בסופו- עם בקשות לשנות שוב את יעדי האיסוף.

גיא סמט: שי אביטל: זה לא הנושא עכשיו.

גיא סמט: היו"ר ישראל חסון: שי, זה כן הנושא משום שאלה כלים שלובים.

גיא סמט: אתה יכול לקחת כעת מקטע מסוים ולהגיד: תאשר לי את זה במנותק.

גיא סמט: אני לא יכול להתייחס לזה במנותק משום שבסופו של דבר זהו כסף שאתה גובה מהציבור, ואתה לא נותן לציבור את היכולת לקבל אותו.

גיא סמט: אתה גובה אותו מהציבור, אתה לא נותן לציבור את היכולת לקבל אותו.

שי אביטל: למה לא?

שי אביטל: היו"ר ישראל חסון: כי אנחנו ביקשנו, והשר התחייב.

שי אביטל: דובר: זה הופך להיות מס.

שי אביטל: היו"ר ישראל חסון: בדיוק.

שי אביטל: אנחנו ביקשנו, והשר התחייב שהוא מגדיל את הנגישות.

שי אביטל: אתי בנדלר: ושהכספים האלה ייועדו למטרה הזאת.

שי אביטל: גיא סמט: מה שהשר אמר – להבנתי לפחות – שכאשר יעבור השינוי בחוק, אנחנו נייעד את הכספים, את היתרה שנשארת, לטובת - - -

ישראל חסון: אבל הוא הקפיא את הדיון בחוק.

ישראל חסון: גיא סמט: כרגע, היקף התקציב של המשרד הוא 143 מיליון שקל, בבסיס שנה שעברה.

ישראל חסון: אנחנו לא יודעים מה יהיה לגבי שנה הבאה, אבל זה מה שקיים כרגע – יש צפי לגדילה.

ישראל חסון: אנחנו מדברים על פרויקט של אסבסט ב-20 מיליון שקל.

ישראל חסון: אין לי מקורות אחרים לבצע.

ישראל חסון: אני בא לוועדה ואומר: מתוך התקציב שאישרתם – לא ביצעתי חלק ממנו – אישרתם, אמרתם קדימה על דברים שהם לא קשורים לחוק הפיקדון.

ישראל חסון: אני אומר: אישרתם לי אותו.

ישראל חסון: תנו לי אותו לפחות להתחיל לבצע בנושא האסבסט.

ישראל חסון: היו"ר ישראל חסון: מתוך ה- 38 מיליון.

גיא סמט: כן.

גיא סמט: יש לי 12 מיליון שקל.

גיא סמט: שי אביטל: כן.

גיא סמט: זה שלב אחד.

גיא סמט: היו"ר ישראל חסון: בבקשה, תראה לי.

גיא סמט: שי אביטל: הוא הראה לך.

גיא סמט: היו"ר ישראל חסון: לא.

גיא סמט: הוא הראה בין 29 מיליון ל- 38 מיליון.

גיא סמט: שי אביטל: נגיע ל- 11 מיליון הנוספים.

גיא סמט: בהתייחסות לשאלתך – לגבי המשך הגלגול של חוק הפיקדון, אנחנו עוסקים בכך כעת.

גיא סמט: אני לא נכנס כרגע לשאלה מה יהיה יותר אפקטיבי – האם החוק יחוקק או האם מגיעים להסכמה כזאת או אחרת של איסוף על-ידי היצרנים.

גיא סמט: העניין הזה כעת מנוהל על-ידי סמנכ"ל התשתיות שלנו, עם רוני קומורובסקי.

גיא סמט: כרגע אנחנו מדברים על סכום של 9 מיליון שקלים, שאושר כבר להוציא לתחומים שאינם תחומים של חוק הפיקדון.

גיא סמט: גיא סמט: יש קצת יותר מ- 9 מיליון.

גיא סמט: יש כמעט 13 מיליון שקלים.

שי אביטל: את זה אנחנו מבקשים קודם כול.

שי אביטל: שנית, אנחנו פונים לוועדה ואומרים: אסבסט זה לא עסק פרטי של המשרד שלנו.

שי אביטל: זהו נושא שהוא בעיני נושא חירום, ואנחנו מבקשים מכם להפעיל את שיקול-הדעת, משום שאם לא יהיה כאן מקור תקציב – זה כנראה לא ייעשה, ואם זה לא ייעשה, ימותו אנשים מסרטן, נקודה.

שי אביטל: כך אני מבקש מכם להסתכל על זה.

שי אביטל: גיא סמט: אנחנו בעצם אומרים שעל ה-9 מיליון שקלים – רשמנו זאת בהערה – יש התחייבויות שהן משנת 2005 – כשעוד נשאר לנו תקציב - שהן נוגעות לחוק הפיקדון.

שי אביטל: לכאורה, הייתי צריך לספור אותן בתקציב חוק הפיקדון.

שי אביטל: אם אתה לוקח את ה-9 מיליון שקלים, מוסיף עליהם את ה- 4.3, אתה מגיע ל- 13.3 מיליון שקל שהוועדה בעצם התירה לנו להשתמש בהם לשימושים אחרים, ולפחות אותם אנחנו מבקשים בשלב הזה לטובת זה.

שי אביטל: אתי בנדלר: כאן אני מבינה שמדובר על הסטה.

שי אביטל: גיא סמט: נכון.

שי אביטל: אתי בנדלר: זאת אומרת שזה אושר למטרה אחת בוועדה, ואתם מבקשים להסיט את הייעוד שלהם למטרה אחרת .

שי אביטל: גיא סמט: נכון.

אתי בנדלר: ולגבי היתרה?

אתי בנדלר: גיא סמט: לגבי היתרה אנחנו חשבנו כפי שהמנכ"ל אמר, שבמצוקה התקציבית שקיימת במשרד – ואנחנו מדברים על תקציב בסיס של 140 מיליון שקלים שנה שעברה – אין לנו את הכוח ואת היכולת להרים את הפרויקט.

אתי בנדלר: ואני מסתכל על התקציב הפנוי שיש לי, כשאני יודע שלאורך שנים כבר אנחנו מדברים על יתרות.

אתי בנדלר: אני מבין שזאת לא היתה בדיוק המטרה הראשונית, אבל החוק שוּנה.

אתי בנדלר: הוא שוּנה, ומאפשר היום הוצאות גם למטרות אחרות.

אתי בנדלר: ואנחנו – אין לנו אופציות אחרות.

אתי בנדלר: האופציות האחרות שלנו הן ככל הנראה לא לעשות, ואנחנו רוצים לעשות.

ישראל חסון: גיא, אני מוכרח להגיד לך לגבי האופן שבו אתה מציג את הדברים וגם לגבי האופן שבו שי מציג את הדברים.

ישראל חסון: אנחנו סיימנו פה קודם לכן דיון עם החברה הלאומית לדרכים, שיש להם כבישים אדומים, שלצערי נהרגים בהם לא פחות אנשים מאשר בסכנות האסבסט - וחסר להם מיליארד, והסטות מכאן ולשם.

ישראל חסון: אם אתה אומר כרגע שמתוך התייעלות או ניצול של ה- 38 מיליון שקלים, אתה יודע לקחת 20 מיליון שקלים לצורך הפרויקט, וזה הנושא לדיון - - - שי אביטל: כן.

ישראל חסון: היו"ר ישראל חסון: לא, שי.

ישראל חסון: לא זה הנושא לדיון.

ישראל חסון: גיא סמט: אנחנו מגיעים ל- 13 מיליון שקלים, אז תהיה לנו דלתא.

ישראל חסון: היו"ר ישראל חסון: 7 מיליון שקלים אתה אמור לקחת מה-31 מיליון שקלים, שהשר התחייב.

ישראל חסון: אמת?

ישראל חסון: שי אביטל: כן.

ישראל חסון: היו"ר ישראל חסון: אם כך, מה נכנס כאן לדיון?

ישראל חסון: התחייבות השר כלפי הוועדה, והעובדה היא שהתהליך לא מוביל אותנו לתוצאה הזאת, והעובדה היא שהוועדה קוראת למשרד להגנת הסביבה מזה שנה וחצי לגבי הגברת הפריסה של מכונות.

ישראל חסון: אתי בנדלר: לפחות ארבע שנים, אדוני היושב-ראש.

ישראל חסון: גיא סמט: יותר מזה.

ישראל חסון: אתי בנדלר: חוזרים ומבקשים ומחליטים.

ישראל חסון: היו"ר ישראל חסון: אנחנו נראים בעניין הזה ככלי ריק.

ישראל חסון: זוהי גזירה שאנחנו מפילים על הציבור.

ישראל חסון: אמת?

גיא סמט: הדברים שאתה אומר הם הגיוניים – לא אני שצריך להגיד זאת – אבל אני מסתכל מנקודת המבט שלי כמשרד.

גיא סמט: יש לי פרויקט של אסבסט, יש אנשים שהם חולים.

גיא סמט: היו"ר ישראל חסון: לא, אתה לא יכול להסתכל כך.

גיא סמט: סליחה שאני אומר לך זאת.

גיא סמט: גיא סמט: מצד שני, בא אלי מבקר המדינה ושואל: מדוע אתה לא עושה שימוש בכספים?

גיא סמט: היו"ר ישראל חסון: אז אני אומר לך שאני אגיד לשר שלך שהוא – שחבר בממשלה – ישכנע את הממשלה שהפרויקט הזה חיוני, ושיבקש לכך מקור תקציבי בתקציב 2009.

גיא סמט: גם את זה אני יכול להגיד.

גיא סמט: זוהי חוכמה מאוד קטנה.

גיא סמט: אני אומר: אני מסדר לך כעת מקור תקציבי; תעלה את הפיקדון ל- 60 אגורות, תקבל את זה, כי ממילא אתה לא מחזיר זאת לאזרח.

גיא סמט: אתה גם לא משאיר לו כמעט אפשרות לקבל זאת חזרה.

גיא סמט: אי-אפשר לשחק עם העניין הזה.

גיא סמט: גיא סמט: צריך לשים לב שעדיין 70% מהמכלים מוחזרים.

גיא סמט: היו"ר ישראל חסון: מוחזרים – אנחנו גם יודעים איך ולמי.

גיא סמט: גיא סמט: אינני עוסק בתחום הזה ביום-יום.

גיא סמט: תומר מזרחי: אני עוסק בו.

גיא סמט: היו"ר ישראל חסון: זה בכלל דיון אחר.

גיא סמט: אנחנו גם את זה יודעים – לאן ואיך.

גיא סמט: גיא סמט: לטובת הדיון, אני מציע לפחות את ה-13 מיליון שקלים שאנחנו יכולים להסיט.

שי אביטל: אני מבקש להתייחס.

שי אביטל: היטל ההטמנה זה דבר חדש שאנחנו כעת מתחילים ליישם אותו – יש שם די הרבה כסף – והמשימה של היטל ההטמנה להשקיע בנושאים שקשורים למחזור, ואנחנו עוסקים בזה.

שי אביטל: העניין השני הוא כל נושא חוק הפיקדון, שהוא נושא לא פשוט ובעייתי.

שי אביטל: עובדים עליו במשרד, הוא הרבה יותר מורכב – ורמזתי פה לדבר א' ולדבר ב' – יש פה אנשים שעסקו בכך.

שי אביטל: אם תרצו פירוט מדוע לא עשו מספיק כלובים, וכן הלאה, הם יכולים גם את זה לפרט.

שי אביטל: ועכשיו אנחנו ניגשים לנושא.

שי אביטל: לאה ורון: הכלובים לא מעוגנים בחוק.

שי אביטל: אתי בנדלר: אבל זה מעודד לפחות את מטרות החוק.

שי אביטל: שי אביטל: מעודד.

שי אביטל: נלך לפי הסדר וניגע במה שכבר אושר.

שי אביטל: אושר מקרן הפיקדון, מה- 38 מיליון שקל, להשקיע בדברים אחרים - פסולת בניין ודברים אחרים – ופרסנו פה בדיוק כיצד ניצלנו את זה.

שי אביטל: לצורך העניין נשארנו שם עם 13 מיליון שקלים, שאותם אנחנו מבקשים.

שי אביטל: היו"ר ישראל חסון: שי, על ה-13 מיליון שקלים אין דיון.

שי אביטל: תמשיך הלאה.

שי אביטל: שי אביטל: פה אני פונה לוועדה.

שי אביטל: אני כרגע מדבר על ה- 7 מיליון שקלים הנוספים.

שי אביטל: אם לא היה צריך שיקול-דעת, אזי לא היינו צריכים אתכם.

שי אביטל: אם לא היה צורך בשיקול דעת וטיפה מחשבה – לא היינו צריכים אתכם.

שי אביטל: אתי בנדלר: הייתם, כי לא הייתם רשאים להוציא את הסכומים האלה למטרות אחרות מאלה שאושרו.

שי אביטל: שי אביטל: רגע, רגע.

שי אביטל: אל תפריעי לי בבקשה.

שי אביטל: לא היינו צריכים אתכם.

שי אביטל: העסק הזה הוא לא עסק פרטי של המשרד שלנו – נושא האסבסט.

שי אביטל: אני יודע שאתה אומר: הוא לא מבין אותנו, אבל אני אתעקש אתך.

שי אביטל: היו"ר ישראל חסון: לא, שי.

שי אביטל: שי אביטל: אני אתעקש אתך.

ישראל חסון: שי, הדיון הוא לא על התכלית.

ישראל חסון: שי אביטל: אבל בסוף הוא כן צריך להיות על התכלית.

ישראל חסון: היו"ר ישראל חסון: לא, הדיון הוא לא על התכלית, משום שברמת האיומים או הדברים שמהווים סכנת חיים על האזרחים בגליל המערבי, כנראה שכבישים אדומים זה קצת יותר מאסבסט.

ישראל חסון: שי אביטל: לא בטוח, דרך אגב.

ישראל חסון: היו"ר ישראל חסון: אני מוכן להוכיח לך את זה בדם.

ישראל חסון: תמר בר און: הפרויקט הזה של האסבסט בגליל המערבי – ברגע שיבוצע ויסתיים, לא תהיה יותר הבעיה, אנשים יותר לא ימותו מכך, וזה ההבדל בין זה לבין כבישים אדומים, לבין מחלות אחרות שיהיו.

ישראל חסון: זוהי בעיה של מפגע שקיים, וברגע שיוסר – לא תהיה הבעיה.

ישראל חסון: היו"ר ישראל חסון: אני יוצא מהנחת עבודה שאומרת שהפרויקט הזה ראוי פלוס.

ישראל חסון: לא רק ראוי אלא ראוי פלוס.

ישראל חסון: הנה, אני אומר לך כאן.

ישראל חסון: אבל, כשבאים לתאר לי שה-7 מיליון שקלים הללו יכולים להתקיים אך ורק מהעיוות שמתנהל כבר משך ארבע שנים בכספי הפיקדון, זוהי הצגה שהיא לא נכונה.

ישראל חסון: זאת הצגה שאולי היא נכונה מזווית ההסתכלות שלך כרגע, כשאת אומרת:

ישראל חסון: אני רוצה לעשות את זה עכשיו ואין לי את הכסף כרגע.

ישראל חסון: אני מסביר את עצמי שוב, עכשיו לטובת שי.

ישראל חסון: שי, אין דיון על התכלית.

ישראל חסון: שים את התכלית בצד.

ישראל חסון: אין דיון על ה-13 מיליון שקלים יתרה, שים בצד.

ישראל חסון: כשאתה בא לכאן ואומר לי: תן לי את ה-7 מיליון שקלים מה- 31 מיליון, אתה בעצם אומר לי שבמשך ארבע שנים, דיונים שאנחנו מנהלים והתחייבויות שאנחנו מקבלים, הם לא רלוונטיים.

ישראל חסון: שי אביטל: לא, סליחה.

ישראל חסון: תרשה לי לתקן אותך בשני דברים.

ישראל חסון: ראשית, אני רוצה לבוא עם הצעה מעשית לגבי ה-7 מיליון שקלים האלה.

ישראל חסון: אנחנו נקפיא 7 מיליון שקלים מהיטל ההטמנה כרגע לטובת העניין הזה.

ישראל חסון: ממילא, עוד לא יוציאו כל כך מהר את היטל ההטמנה, כך שאל תהיו מודאגים.

ישראל חסון: היו"ר ישראל חסון: אז גמרת את הדיון.

שי אביטל: לכן אני אומר כך.

שי אביטל: אנחנו עכשיו שמים בצד ורושמים: מקפיאים 7 מיליון שקלים מהיטל ההטמנה – גם כך זה לוקח זמן רב, וזה גם קשור למחזור – ונקפיא מה-7 מיליון הללו כדי להתחיל בפרויקט.

שי אביטל: שנית, אני נאחז עדיין במה שהיועצת המשפטית הקריאה, שהשר עבר סעיף-סעיף ואמר: עדיין אפשרי באופציה שלישית כן לשים את זה בדברים שהם לא הדברים הללו.

שי אביטל: אז קודם כול, זה היה.

שי אביטל: קודם כול, נקפיא 7 מיליון שקלים כי אנחנו צריכים את זה עכשיו כדי להתחיל את הפרויקט הזה.

שי אביטל: אני כן נאחז בסעיף השלישי הזה, וכעת אני מגיע לנקודה האחרונה ואני אומר לכם שמדינת ישראל נהגה עד היום בחוסר אחריות לגבי פרויקט האסבסט.

שי אביטל: למה זה חשוב?

שי אביטל: בדיונים עד עכשיו לא נגעתם בכך מספיק – לא אתם; האנשים שישבו פה במקומנו.

שי אביטל: הם לא נגעו בזה.

שי אביטל: לכן הדיונים מול זה הם היו רלוונטיים, לשעתם.

שי אביטל: מה השתנה?

שי אביטל: בשנה וחצי האחרונות אנחנו נכנסנו לתחום הזה חזק מאוד והבנו שזה מצב חירום.

שי אביטל: ואני אומר לכם יותר מזה: אתם יכולים פה לחייך ולהצביע כך או כך.

שי אביטל: אם אנחנו לא נתחיל את הפרויקט הזה עכשיו, בתקופה שבה אני מנכ"ל המשרד הזה, אני אומר לכם באמת – זה גם לא יהיה.

שי אביטל: עדיין לא סיימנו את הקשיים עם החשבוּת ועם כל הביורוקרטים האחרים.

שי אביטל: ודאי "אדם טבע ודין" גם ימצאו מה להגיד על הנושא הזה.

שי אביטל: ציפי איסר-איציק: ודאי.

שי אביטל: אנחנו פה כדי להגיד.

שי אביטל: שי אביטל: אני יודע, אני מכיר אותך, ואני אומר לכם: מתים שם אנשים מהמחלה הספציפית הזאת, ולכן פה נדרש שיקול-דעת, זה הכול.

שי אביטל: היו"ר ישראל חסון: שי, אני חוזר ואומר לך את זה.

שי אביטל: שי אביטל: את ה-7 מיליון אני נותן לך, ישראל.

שי אביטל: היו"ר ישראל חסון: אתה לא נותן לי, אתה לוקח לעצמך.

שי אביטל: שי אביטל: אנחנו מקפיאים אותם לטובת העניין הזה.

שי אביטל: היו"ר ישראל חסון: שי, אתה בא אלי לכאן לקבל אישור על ה- 13 מיליון שקלים; 7 מיליון שקלים זה כבר עניינך.

שי אביטל: אני לא מאשר לך את פרויקט האסבסט, תבין אותי.

שי אביטל: שי אביטל: אני מבקש את ההסטה של 7 מיליון מה- 31 מיליון.

שי אביטל: זאת בקשתי.

שי אביטל: מה-31 מיליון הנותרים אני רוצה את ה- 7 מיליון שקלים כדי להתחיל את פרויקט האסבסט עכשיו, בחורף הזה, לפי סדרי עדיפויות שקיימים.

שי אביטל: אחד הדברים שאני חוזר ואומר לכם, לכל האנשים פה, ואני חוזר ואומר גם לך – זה תמיד חוזר אותו דבר, כל עורכי-הדין למיניהם: עד שלא יוצאים לשטח, חלק מהדברים לא מבינים.

שי אביטל: לאה ורון: איזה מין דיבור זה?

שי אביטל: היו"ר ישראל חסון: שי, אתה מערבב פה דברים.

שי אביטל: שי אביטל: לא מערבב, כי כשאתה נמצא בשטח ואתה רואה את הדברים – אתה רואה ואתה שופט אותם אחרת.

שי אביטל: היו"ר ישראל חסון: שי, אני חושב שאתה פה – איך אומרים בעדינות "מפקשש" - אתה פוגע ליד, ואסביר לך מדוע.

שי אביטל: אי-אפשר לבוא לוועדה הזאת לפני שנה, לשים התחייבות שבעקבותיה אתה מעביר תקציב, ולא לעמוד בה; אי-אפשר לבוא ולבקש הקפאה של חוק ולהגיד: משום שאני ביקשתי הקפאה, אני לא מסוגל לעמוד גם בהתחייבות, ולבוא לבקש שימוש בזה; ועכשיו אתה בא ואומר: תכלית ראויה שרק משם אני יכול לייצר את הכסף הזה.

שי אביטל: אני אומר לך: התכלית "סוּפֶּר" ראויה; צריך לעשות את זה אתמול, לא מחר.

שי אביטל: לא על זה הדיון.

שי אביטל: שי, הדיון הוא ממש לא על זה.

שי אביטל: שי אביטל: הוא כן על זה.

שי אביטל: ממש על זה.

שי אביטל: היו"ר ישראל חסון: אסביר לך למה הוא לא על זה.

שי אביטל: השורה התחתונה – שאם לא תיתן את ה-7 מיליון שקלים מתוך ה- 31 מיליון שקלים, ונקפיא בהיטל ההטמנה – לא יהיה פרויקט.

שי אביטל: ולכן הדיון הוא על זה, ופה נדרשים אנשים לקבל החלטות.

שי אביטל: פורמליסטיקה, אנחנו הפקידים יודעים לעשות מספיק טוב; נבחרי העם צריכים לדעת לקבל החלטות.

שי אביטל: היו"ר ישראל חסון: בדיוק בגלל זה, דרך אגב, ונבחרי העם התרצו לקבל החלטה וקיבלו התחייבות מנבחר עם, והוא לא עמד בהתחייבות הזאת שלו שלוש פעמים.

שי אביטל: שי אביטל: בסדר.

שי אביטל: היו"ר ישראל חסון: מה בסדר?

שי אביטל: איפה ה"בסדר" פה?

שי אביטל: שי אביטל: אדוני, השר שלי לא נמצא פה כדי להשיב לך, ולכן אני לא יכול לדבר בשמו.

שי אביטל: לאה ורון: חזקה עליכם שכאשר הכנתם את הדיון, קראתם את ההתחייבויות של השר - אתם אפילו צירפתם אותן בפרוטוקול.

שי אביטל: שי אביטל: אבל הדברים השתנו.

שי אביטל: גם השר היה ער הרבה יותר בשנה האחרונה לסיכון הנוראי של העניין הזה.

שי אביטל: לאה ורון: שיְיַעֵד מתקציב המשרד.

שי אביטל: היו"ר ישראל חסון: שי, הדרך היחידה היא לגבות יותר מס מהאזרחים?

שי אביטל: אני שואל אותך ברצינות.

שי אביטל: שי אביטל: אולי כן.

שי אביטל: היו"ר ישראל חסון: אולי כן?

שי אביטל: בסדר גמור, אז תציעו את זה.

שי אביטל: שי, אי-אפשר לבוא לפה ולהגיד: אני גובה וגובה וגובה ומקבל, ולא נותן לאזרח.

שי אביטל: אני אומר לך שעשרות מיליונים – להתחייב שאתה נותן לזה פתרון במהלך ארבע שנים; להתחייב כשאתה בא לבקש אישור תקציב מהוועדה; להתחייב, לבוא לפה אחרי שלא עמדנו בכל ההתחייבויות ולהגיד: רק מכאן תיתן לי.

שי אביטל: שי, זה ממש לא עובד כך.

שי אביטל: אדוני היושב-ראש, אם אנחנו משריינים 7 מיליון שקלים מהיטל ההטמנה, אתם מאשרים להוריד את ה- 7 מיליון מה- 31 מיליון שקלים, כדי שהפרויקט ייצא בזמן?

שי אביטל: אנחנו פה מתחייבים, קבל עם ועדה – והכול רשום: מתוך היטל ההטמנה 7 מיליון שקלים נקפיא למחזור מכלי המשקה, משום שאנחנו צריכים בדחיפות את הכסף הזה להתחיל בפרויקט, שאחרת הוא לא ייעשה כיאות.

שי אביטל: זה מה שאנחנו מבקשים.

שי אביטל: אתי בנדלר: תיקחו מתוך היטל ההטמנה לפרויקט האסבסט.

שי אביטל: מדוע צריכים לעשות זאת ככה?

שי אביטל: שי אביטל: אי-אפשר.

דובר: בחוק אי-אפשר.

קריאות: - - -

לאה ורון: שייקחו מתקציב המשרד.

לאה ורון: תיקחו מתקציב המשרד.

לאה ורון: קריאות: - - - אתי בנדלר: אה, זה ביורוקרטיה.

לאה ורון: .. לאה ורון: ביורוקרטיה של פקידים...

לאה ורון: היו"ר ישראל חסון: שי, אני מבקש לעשות הפסקה של חמש דקות.

לאה ורון: בואו לחדרי, אני מבקש לבדוק אתך שני נושאים.

לאה ורון: הישיבה נפסקה בשעה 12:55 ונתחדשה בשעה 13:00.

ישראל חסון: אנחנו ממשיכים.

ישראל חסון: תמר, בבקשה תציגי את המצגת בקצרה.

ישראל חסון: תמר בר און: (הצגת מצגת) זהו האסבסט שכולנו מכירים, שנמצא בכל הארץ – אותם גגות אסבסט סמנט – לא על זה מדובר.

ישראל חסון: זוהי בעיה ארצית אחרת, פחות דחופה, לא על השולחן הזה.

ישראל חסון: רק שתדעו שיש בישראל למעלה מ- 100 מיליון מטר מרובע של גגות אסבסט סמנט.

ישראל חסון: אנחנו יודעים שאסבסט מסרטן - ודאי, מוכח, ידוע - עוד בשנות החמישים של המאה שעברה הוכח שהוא גורם למחלות נשימה מאוד קשות, לא ניתנות לריפוי.

ישראל חסון: מדובר על משך זמן ארוך מהחשיפה לחומר ועד מחלה.

ישראל חסון: השקף הזה מדבר על נתוני משרד הבריאות לגבי רישום הסרטן – תחלואה במזותליומה.

ישראל חסון: מזותליומה זהו סרטן מאוד מאוד ספציפי, ייחודי, שמקושר לחשיפה לאסבסט; ידוע על קשר באופן מובהק בין חשיפה לבין התחלואה.

ישראל חסון: חשוב להראות גם את העלייה המאוד מדאיגה במספר המקרים בישראל.

ישראל חסון: המשמעות היא גזר-דין מוות.

ישראל חסון: אדם שחולה במזותליומה – מדובר על פרק זמן מאוד קצר עד תמותה.

ישראל חסון: דבר נוסף מעניין הוא שבשליש מהמקרים מדובר על נשים.

ישראל חסון: בניגוד למחלות אסבסט אחרות, כמו אסבסטוזיס וסרטן ריאות – שהן מחלות תעסוקתיות, של עובדי אסבסט, ואז ניתן לומר: אין יותר ייצור אסבסט – אנחנו מדברים על חשיפה שהיא ככל הנראה סביבתית, כלומר של נשים שלא עבדו, או במשפחה, או אולי אנשים שגרים באזור הזה.

ישראל חסון: מרבית המקרים באזור הגליל המערבי, ובואו נראה למה – וזה מדבר על הפרויקט.

ישראל חסון: מפעל איתנית, מפעל שייצר אסבסט בישראל, פעל במשך 50 שנה לחוף הים בנהריה, ייצר מוצרי אסבסט- גם לוחות וגם צנרת.

ישראל חסון: פסולת האסבסט שהצטברה במפעל, נמכרה ופוזרה בשטחים בגליל המערבי – גם בשטחים ציבוריים, גם בשטחים פרטיים.

ישראל חסון: חלק מן הפסולת במצב מתפורר, וחלק – גם אם הוא סגור בצורה כלשהי – בכל פעם שנעשית איזושהי עבודת תשתית, הכול נחשף על פני הקרקע ויוצר את אותה בעיה.

ישראל חסון: כך זה נראה כאילו מרחוק – חלק, כפי שצוין, בשטחים ציבוריים.

ישראל חסון: ככל שמתקרבים – ואני מראה תמונות; מי שלא מכיר לא יודע – רואים שאלה גושי אסבסט פריך; פסולת תעשייתית, גושים שלמים של סיבי אסבסט.

ישראל חסון: אנחנו יודעים שהחומר מסרטן, יודעים שברגע שהוא מתפורר ובאוויר הוא גורם מסוכן.

ישראל חסון: ממש רואים את הפסולת , את הגושים.

ישראל חסון: צריך להסתובב באזור הגליל המערבי – אנחנו מדברים על נהריה, מטה אשר בעיקר, מעט שלומי – ואפשר להיתקל בדברים הללו.

ישראל חסון: הרשויות המקומיות לא מסוגלות להרים את הפרויקט הזה.

ישראל חסון: לא אכנס לפירוט של הניסיונות שלנו, אבל הפרויקט גדול עליהן – גם מבחינה תקציבית, גם מבחינה מקצועית.

ישראל חסון: זהו פרויקט מורכב, פרויקט מאוד מסובך, ומייד אסביר מדוע.

ישראל חסון: למדינה יש אחריות ציבורית לטפל במפגע הזה ולהסיר אותו.

ישראל חסון: זוהי החלטה שנתמכת על-ידי פרקליטות המדינה.

ישראל חסון: אנחנו מעוניינים מאוד ורוצים לצאת לפרויקט הזה – להתחיל אותו לפחות, וכן להמשיך אותו הלאה.

ישראל חסון: מדובר על פרויקט רב-שנתי של ניקוי.

ישראל חסון: מדובר על פרויקט שמדבר גם על לאתר – חלק אנחנו יודעים איפה – גם לנקות, לסלק, להטמין, כדי לשים לכך סוף.

ישראל חסון: כפי שאמרתי, זהו פרויקט שיש לו התחלה ויש לו סוף.

ישראל חסון: אומנם, הוא לא פשוט והוא ארוך, אבל ברגע שיוסר המפגע הזה, זה לא יקרה יותר; לא יהיו עוד בין 40 ל-50 אנשים כל שנה באזור הגליל המערבי שחולים במחלה הזאת ומתים.

ישראל חסון: אעבור לתמונות כדי שתבינו מהי מורכבות הנושא הזה.

ישראל חסון: עשינו כמה פיילוטים.

ישראל חסון: עצם החפירה וההוצאה מהקרקע גורמת לפיזור של הסיבים.

ישראל חסון: לכן, בחלק מהמקומות צריך לעבוד בצורה סגורה, בצורה אטומה, על-ידי אנשי מקצוע שהוכשרו לנושא הזה, והם מפוקחים על-ידינו.

ישראל חסון: כל העבודה מתבצעת בחללים אטומים.

ישראל חסון: מי שעוסק בנושא הזה צריך להיות ממוגן, לעבור בדיקות רפואיות, מיגון אישי מתאים, מקלחות לפני כל יציאה – משום שאנחנו לא רוצים לחזור לאותו מצב של עובדים שעבדו במפעל וחלו.

ישראל חסון: כל משך העבודה צריך לעבוד בהרטבה, לעטוף את הפסולת, לשלוח אותה להטמנה בצורה מוסדרת.

ישראל חסון: לכל הדברים הללו יש נהלים מאוד מאוד ברורים, מאוד קפדניים.

ישראל חסון: מדובר על דיגום – גם על העובדים וגם בסביבה.

ישראל חסון: כפי שציינתי, זוהי עבודה מאוד מורכבת, מחייבת הקפדה ועבודה בהתאם לנהלים מאוד מחמירים.

ישראל חסון: יש סוגיות מאוד מורכבות שלא אכנס אליהן – כאשר אנחנו בדיונים מול החשב הכללי – סביב נושא הביטוח ועבודה עם ציבור.

ישראל חסון: יש מרכיב של היסטריה סביב הנושא – דברים מאוד חשובים שאנחנו צריכים לתת עליהם דגש.

ישראל חסון: מה אנחנו מתכננים לעשות?

ישראל חסון: בשלב א' אנחנו מדברים על הסרה של אסבסט בשטחים ציבוריים.

ישראל חסון: האתרים מופו.

ישראל חסון: אנחנו בעצם מוכנים לצאת לדרך.

ישראל חסון: נעשה כבר סקר שמיפה את השטחים הציבוריים; השטחים האלה מופו, סודרו לפי סדר קדימויות – אנחנו יודעים מה ראשון, מה אחרון, איך לבצע את העבודה – ומוכנים עם הנושא הזה.

ישראל חסון: כן חשוב לדבר על העבודה בשטחים פרטיים.

ישראל חסון: חלק גדול מהפסולות האלה פוזר.

ישראל חסון: זוהי דוגמה לקרקע פרטית – איזושהי רפת, כאשר כרגע המצב כאילו נוקשה, אבל כאשר חופרים או נוגעים, או כאשר טרקטור נוסע שם – כל הסיבים מתפזרים, הכול מתערער.

ישראל חסון: צריך למפות את השטחים האלה וגם שם לבצע את עבודות הניקוי.

ישראל חסון: אתייחס לעלויות.

ישראל חסון: לפי פיילוטים שערכנו, אנחנו מדברים בערך על 4,000 שקל לקוב, כאשר זה כולל את כל מרכיבי העבודה.

ישראל חסון: אנחנו בטוחים שניתן להוזיל את העלויות באופן משמעותי, ולא אסביר כאן מדוע.

ישראל חסון: אנחנו חושבים שצריך לעשות את העבודה במינימום 100,000 קוב, ומדובר על פרויקט של מיליונים.

ישראל חסון: אנחנו חשבנו על כ- 20 מיליון שקל למשך עשר שנים, וזוהי הערכה מינימלית.

ישראל חסון: אני מבקשת להגיד שנושא האסבסט הוזנח על-ידי כל הרשויות – כל מי שטיפל.

ישראל חסון: במשך עשרות שנים הנושא היה ידוע ולא טופל.

ישראל חסון: יש פה בעיה ייחודית נקודתית לאזור הזה, שאנשים חולים ומתים, ולמדינה יש את האחריות ואת החובה לפעול, להפסיק את המפגע הזה ולעצור אותו; להתחיל לעשות את העבודות האלה.

ישראל חסון: ציפי איסר-איציק: אנחנו – אדם טבע ודין – חילקנו כאן נייר עמדה, יחד עם העמותה למען איכות החיים והסביבה בנהריה.

ישראל חסון: אנחנו מנסים כבר זמן רב לגרום לכך שמדינת ישראל תיקח אחריות על מפגעי האסבסט בגליל.

ישראל חסון: אנחנו נמצאים פה היום כדי להגיד שאין ברירה; אם זה כרגע הסכום שהמשרד יכול להקצות, וזה המקור התקציבי – מדובר באמת בסכנת חיים – ואין ברירה אלא באמת לאפשר את העניין הזה, ואנחנו קוראים לוועדה לפעול ולהפעיל את סמכויותיה כדי לגרום לטיפול הזה להתחיל לקרות.

ישראל חסון: אנחנו מבקשים להעיר כמה הערות בעניין הזה.

ישראל חסון: אנחנו מצטרפים לתחושות הקשות מאוד לגבי העובדה שכספי הפיקדון לא חוזרים לציבור, הבטחות של המשרד לאפשר תשתית ונגישות של חוק הפיקדון לציבור לא ממומשות לצערנו, וזאת בעיה שבהחלט אי-אפשר להתעלם ממנה.

ישראל חסון: יחד עם זאת, צריך להגיד שכאשר שמים את האלטרנטיבה, האלטרנטיבה היא בעצם שהמצב הזה יימשך.

ישראל חסון: אנחנו יודעים כרגע שנכנסים לתקופת בחירות, הכספים האלה לא יחזרו לציבור בשום דרך אחרת, וזוהי אולי דרך להחזיר לציבור – אומנם לא בדרך שבה החוק התווה מלכתחילה ולא בהתאם להתחייבות השר, אבל זאת דרך להחזיר לציבור; לציבור שצריך את הכסף הזה.

ישראל חסון: משרד האוצר, שיושב פה, מפרסם שהמשרד להגנת הסביבה לא משתמש בתקציבו – אני חושבת שמדובר על 40%-50% ניצול בלבד.

ישראל חסון: אז אם יש את הכסף, וכרגע המשרד לא מתכוון לעשות בו את מה שיוּעד לו מלכתחילה, לפחות אנחנו אומרים: הרע במיעוטו, שזה ילך למטרה הזאת.

ישראל חסון: צריך להגיד שהסכום הזה רחוק מאוד מאוד ממה שצריך להשקיע כדי לטפל בכך.

ישראל חסון: ההערכות הידועות לנו – וגם ידועות למשרד – מדברות על 600 מיליון שקלים ולא על 20 מיליון.

ישראל חסון: 20 מיליון שקלים זהו סכום שמיועד לסקר בשטחים ציבוריים.

ישראל חסון: צריך לטפל בבעיה – לא רק בשטחים הציבוריים.

ישראל חסון: יש הרבה שטחים פרטיים שצריך לטפל בהם.

ישראל חסון: לצערנו, אנחנו מכירים, ואנשים שפנו אלינו ולעמותה בנהריה עם הזמן גם לא נמצאים אתנו היום כתוצאה מהתחלואה הקשה שגורמים מפגעי האסבסט.

ישראל חסון: לכן, אנחנו באמת מבקשים – עם כל ההסתייגויות האלה ובאמת עם תחושות קשות מאוד לגבי ההתנהלות, לגבי כספי חוק הפיקדון, וחוק הפיקדון בכלל, והדיאלוג שציינת עם בעלי ההון, רוני קומורובסקי ושו"ת – אנחנו חושבים שאין ברירה כרגע, בנסיבות שנקלענו אליהן ולאור העובדה שאנחנו נמצאים על סף תקופת בחירות, לאפשר את תחילת הטיפול במפגעי האסבסט, מכיוון שזהו צו השעה וזוהי באמת סכנת חיים.

ישראל חסון: תודה.

ישראל חסון: היו"ר ישראל חסון: תודה.

ישראל חסון: האם יש עוד מישהו שרוצה להתייחס?

תומר מזרחי: תומר מזרחי, המועצה לצרכנות.

תומר מזרחי: אנחנו חשבנו שאנחנו לא נתנגד אם המשרד להגנת הסביבה יציגו תוכנית כלכלית מפורטת והתחייבות איך לנצל את הכסף לטובת חוק הפיקדון, אבל פה אני שומע שהתחייבו כבר כמה פעמים ולא עשו עם זה כלום.

תומר מזרחי: אז אני חושב שלשחרר כספים מכספים שנמצאים בחשבון הפיקדון לטובת המטרה הזאת- למרות שהיא מטרה ראויה – זה כמו להגיד לציבור בעצם: אל תמחזרו; אתם משלמים יותר כסף עבור כל בקבוק ואין לכם אפשרות להחזיר אותו.

תומר מזרחי: זאת לא הדרך.

תומר מזרחי: זאת לא הדרך, וכולנו יודעים שיש מקורות תקציב אחרים.

תומר מזרחי: אתם התבייתם על הקרן הזאת; אתם עכשיו מציגים זאת כאילו זה הדבר הכי חשוב בעולם.

תומר מזרחי: לשיקולכם.

תומר מזרחי: אנחנו חושבים שזה יפגע בצרכנים, כמו שזה פוגע עד עכשיו.

תומר מזרחי: לפי סקרים שעשינו, 60% לא מחזירים.

תומר מזרחי: ההנגשה של הציבור כלפי - - - היו"ר ישראל חסון: לא זה הדיון, לצערי.

תומר מזרחי: אני רוצה למקד.

תומר מזרחי: תומר מזרחי : בעצמך אמרת שאלה כלים שלובים.

תומר מזרחי: אתה לא יכול לנתק את זה.

תומר מזרחי: היו"ר ישראל חסון: קודם כול, יש לי פה עורכת-דין שיכולה לייעץ לי מה הזכויות שלי – אם אני יכול או לא יכול, ואני גם נותן לעצמי את הזכות להגיד לך שאני כן יכול.

תומר מזרחי: הדיון פה כרגע הוא לא הדיון על חוק הפיקדון, והדיון פה איננו דיון על ההתנהלות.

תומר מזרחי: הדיון כרגע הוא על הסטה מכסף שכבר אושר לתחומים מסוימים.

תומר מזרחי: תומר מזרחי: אני הבנתי על מה הדיון.

תומר מזרחי: היו"ר ישראל חסון: יפה.

תומר מזרחי: אז אם אתה רוצה שנדבר מבראשית – אני פתוח, אבל לא עכשיו כיוון שיש לרשותנו רק עשר דקות.

תומר מזרחי: אני חושב שמה שאתה מעלה הוא נכון מאוד.

תומר מזרחי: מה שאתה מעלה הוא לא רק ראוי, צריך גם להילחם עליו וצריך לשאול שאלות כבדות מאוד.

תומר מזרחי: תומר מזרחי: לא.

תומר מזרחי: הגיע הזמן לעשות מעשה.

תומר מזרחי: השאלות נשאלו, דיונים נדונו.

תומר מזרחי: היו"ר ישראל חסון: מה המעשה שאתה מציע?

תומר מזרחי: תומר מזרחי: אני משאיר את זה לך.

תומר מזרחי: היו"ר ישראל חסון: או.קי.

תומר מזרחי: בסדר.

תומר מזרחי: בבקשה, גברתי.

תומר מזרחי: גלית פלצור: הייתי רוצה להעיר הערה שקשורה בעקיפין, אבל חשוב לי להזכיר אותה.

תומר מזרחי: כשדובר על האחריות הציבורית לנקות את השטחים, יש גם חשיבות לזכור שהיה כאן גורם שזיהם, וצריך גם לפעול לתבוע מאיתנית את החלק שלה בניקוי.

תומר מזרחי: כמובן, ייתכן שזה דבר שייקח זמן רב ולכן יש חשיבות עכשיו לפחות להתחיל את התהליך, אבל זה גם משהו שצריכים לזכור.

תומר מזרחי: תודה.

תומר מזרחי: היו"ר ישראל חסון: האם עוד מישהו מעוניין להתייחס?

תומר מזרחי: אני אציג את הדברים.

תומר מזרחי: שי, תבקש מה שסיכמנו משום שזה חייב להיכנס לפרוטוקול.

תומר מזרחי: שי אביטל: אני מבקש, אנחנו מבקשים – לאור החשיבות של הפרויקט – לאשר את ההסטה של ה- 13.3 מיליון שקלים מתוך ה- 38 מיליון שקלים, מהמטרות שכבר אושרו, שהן שונות מהנושא של קרן הפיקדון, של המטרות של פסולת בניין שהיו שם.

תומר מזרחי: את 7 מיליון השקלים הנוספים מתוך ה- 31 מיליון – של קרן הפיקדון – אנחנו מבקשים לאשר לנו, בהתניה שהנהלת קרן הפיקדון תאשר את העניין הזה, כאשר מהיטל ההטמנה המשרד יתחייב לשריין 7 מיליון שקלים למטרות שלשמן נועדה קרן הפיקדון.

תומר מזרחי: תומר מזרחי: ללא הגבלת זמן.

תומר מזרחי: אתי בנדלר: למטרות שלשמן נועד חוק הפיקדון על מכלי משקה.

תומר מזרחי: שי אביטל: כן.

תומר מזרחי: זאת הכוונה.

תומר מזרחי: היו"ר ישראל חסון: לפני שאני מציין מהי החלטת הוועדה, אני מבקש לומר שני משפטים.

תומר מזרחי: ראשית, אני חושב שהתכלית שלשמה הגיעו לכאן לדיון היא תכלית ראויה, פלוס-פלוס.

תומר מזרחי: שנית, זוהי חרפה שהממשלה לא מוצאת לעצמה את הצורך להקצות לכך תקציבים, והיא מכניסה את היד שוב לכיס של האזרח.

תומר מזרחי: אני אומר לכם: זוהי פשוט חרפה, אין מילה אחרת.

תומר מזרחי: החרפה הזאת מצטרפת לכך שכאן נאלצת הנהלת המשרד להגנת הסביבה לעשות "שמיניות באוויר" ו"סלטות" כדי לתת את המענה, כשבאמת המדינה היתה חייבת לעשות את זה, ולא דרך הכספים הללו.

תומר מזרחי: ההחלטה שלנו היא שהוועדה מאשרת הסטת סכום של 13.3 מיליון שקלים, הבלתי מנוצלים, שיישאר כיתרה מתוך הסכום שהוועדה אישרה בשנת 2007 למטרות הקשורות בפינוי פסולת בניין, לפרויקט סילוק אסבסט מקרקעות הגליל המערבי.

תומר מזרחי: סכום של 7 מיליון שקלים – הוועדה מאשרת ניצולו מתוך הרזרבה הקיימת בחשבון, לפי חוק הפיקדון למכלי משקה.

תומר מזרחי: אישורו של סכום זה – של ה-7 מיליון שקלים – ייכנס לתוקפו רק לאחר שהנהלת קרן הניקיון תקבל החלטה שמייעדת סכום של 7 מיליון שקלים מהחשבון המתנהל לעניין היטל ההטמנה.

גיא סמט: תיקון קטן, ברשותך.

גיא סמט: הפרויקטים שאושרו, בסך 38 מיליון שקלים, כוללים לא רק פסולת בניין, אלא גם שימושים אחרים.

גיא סמט: אתה הגדרת פסולת בניין.

גיא סמט: היו"ר ישראל חסון: סליחה.

גיא סמט: לשימושים שהוגדרו ב– 38 מיליון שקלים.

גיא סמט: אני חוזר ומדגיש.

גיא סמט: ההחלטה הזאת של ה-7 מיליון שקלים תיכנס לתוקף רק אחרי שהנהלת קרן הניקיון תעביר בכתב לוועדת הכלכלה את החלטתה להעביר 7 מיליון שקלים מהחשבון שמתנהל בעניין היטל ההטמנה ויועד למטרות חוק הפיקדון על מכלי משקה.

גיא סמט: שיהיה לכם בהצלחה ותמשיכו לעשות עבודה טובה.

גיא סמט: תודה רבה, הישיבה נעולה.